
 16.6.2020
 BG
 Официален вестник на Европейския съюз
 L 190/20
 РЕГЛАМЕНТ ЗА ИЗПЪЛНЕНИЕ (ЕС) 2020/786 НА КОМИСИЯТА
 от 15 юни 2020 година
 за изменение и поправка на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграфи 2 и 3 и член 38, буква г) от него,
 като има предвид, че:
 (1)
 В приложение III към Регламент (ЕО) No 1235/2008 на Комисията (2) се съдържа списък на третите държави, чиито системи на производство и мерки за контрол на биологичното производство на земеделски продукти се признават за равностойни на определените в Регламент (ЕО) No 834/2007.
 (2)
 Според информацията, предоставена от Индия, индийският компетентен орган е оттеглил признаването, предоставено на ISCOP (Indian Society for Certification of Organic Products). Поради това тoзи контролен орган следва да не фигурира вече в списъка в приложение III към Регламент (ЕО) No 1235/2008.
 (3)
 В приложение III към Регламент (ЕО) No 1235/2008 е включена продуктова категория F (посадъчен и посевен материал) за Япония. Япония обаче не разполага с правила за биологично производство на посадъчен и посевен материал. Поради това упоменаванията на тази продуктова категория следва да бъдат заличени във вписването за Япония във въпросното приложение. Това заличаване ще позволи на контролните органи да получат признаване за тази продуктова категория по отношение на Япония за целите на приложение IV към Регламент (ЕО) No 1235/2008. Япония бе информирана за тези промени.
 (4)
 Според предоставената от Република Корея информация наименованието на контролния орган „Konkuk University industrial cooperation corps“ е променено на „KAFCC“, а за „Woorinong Certification“ и за „Neo environmentally-friendly Certification Center“ са предоставени нови интернет адреси. Освен това е оттеглено признаването, предоставено на контролния орган „Ecolivestock Association“. И на последно място, корейският компетентен орган е предоставил признаване на следните шест контролни органа, които следва да бъдат добавени към списъка в приложение III към Регламент (ЕО) No 1235/2008: „Korea Crops Research Institute (co.ltd)“, „Korea organic certification“, „Jayeondeul agri-food certification institute“, „Institute of Organic food Evaluation“, „EverGreen Nongouhwi“ и „ONNURI ORGANIC Co., Ltd.“
 (5)
 Според информацията, предоставена от Съединените щати, наименованието на контролния орган „Primuslabs“ е променено на „Primus Auditing Operations“ и за този контролен орган е предоставен нов интернет адрес. Наименованията на два контролни органа, добавени с Регламент за изпълнение (ЕС) 2020/25 на Комисията (3), са били изписани неправилно. Тези наименования следва да бъдат поправени, считано от датата на влизане в сила на Регламент за изпълнение (ЕС) 2020/25.
 (6)
 В приложение IV към Регламент (ЕО) No 1235/2008 се съдържа списък на надзорните органи и контролните органи, които са компетентни да извършват контрол и да издават сертификати в трети държави за целите на равностойността.
 (7)
 Комисията получи и разгледа